Държавен вестник, бр. 56, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  56
Всички намеси се доказват с проекти, съгласу­
вани по реда на действащата нормативна уредба.
1.2.2. Предписания за опазване на охранител­
ната зона на ЕНКЦ:
За всички намеси в съседни имоти, както и 
улична регулация, са в сила режимите за опаз­
ване на групова недвижима културна ценност с 
категория „национално значение“ – „Архитектур­
но-строителна зона Варуша“ на „Историческо 
селище Велико Търново“, обявено с протокол 
№ 4 от 7.06.1999 г. на НСОНПК, утвърден от 
министъра на културата като групов паметник 
на културата с категория „национално значение“. 
С протокол № 3 от 10.04.2000 г. от заседание на 
НСОНПК, утвърден от министъра на културата, 
са определени режими за опазване на групови 
паметници на културата в „Историческо селище 
Велико Търново“, гр. Велико Търново.
1.2.3. Общи предписания и препоръки:
След приключване на процедурата по деклари­
ране на обекта определените граници и предписа­
ния за опазване на територията на недвижимата 
културна ценност и на охранителната є зона 
следва да бъдат отразени в общите и подробни­
те устройствени планове на населеното място 
съгласно изискванията на чл. 79, ал. 6 от ЗКН.
Обектът да бъде отразен в кадастралната карта 
съгласно Наредба № РД-02-20-5 от 15.12.2016 г. за 
съдържанието, създаването и поддържането на 
кадастралната карта и кадастралните регистри 
(ДВ, бр. 4 от 2017 г.). Община Велико Търново 
следва да уведоми заинтересованите лица.
2. Основни съображения за издаване на акта:
В писма на НИНКН с вх. № 33-00-978/
30.11.2022 г. и вх. № 33-00-887/05.07.2023 г. ведно 
с приложенията към тях са посочени следните 
мотиви за предложението:
Църквата „Св. Никола“ е обявена в ДВ, 
бр. 102 от 1961 г. като единичен архитектурно-
строителен паметник на културата от епохата 
на Възраждането. Включена е в „Актуализиран 
списък на паметниците на културата в гр. Велико 
Търново“, изпратен на общинските власти с пис­
мо № 2542/08.08.1985 г. на НИПК (дн. НИНКН), 
като ц-ва „Св. Никола“, ул. Въстаническа № 43, 
кв. 714, архитектурно-исторически паметник на 
културата.
Храмът „Свети Никола“ с камбанария във 
Велико Търново е пример за строителните тра­
диции и художествените процеси през XIX век 
в България. Това е първата мащабна възрож­
денска енорийска черква по българските земи. 
Изграждането є, както и оформлението на нейния 
интериор са свързани с имената на търновски, 
еленски и тревненски майстори – строителите уста 
Иван Давдата от Дряново, уста Никола Фичев от 
Дряново, резбарят Станьо Нейков – Марангозина 
от с. Армянковци, Белишко, зографите Йордан 
Михов от Елена и Йоаникий папа Витанов от 
Трявна. Художествените качества на техните 
творби и на творческата група, работила с тях, 
са безспорно много високи и се нареждат сред 
най-добрите образци, създадени от българските 
строители, зографи и резбари през Възраждане­
то. Типичен представител на монументалната 
архитектура от периода, извисеност на колоните, 
конвексно-конкавна емпория, детайлирани ко­
ринтски капители, с щукатурна украса. Умело 
съчетаване на архитектура и богато художест­
вено оформление, съхранени във висока степен. 
За първи път в църковното ни строителство 
при формирането на неговата архитектоника са 
развити на високо ниво елементи от българския 
възрожденски необарок.
През 1872 г. е построена камбанарията, което 
я прави най-старата за града.
Храм „Свети Никола“ и камбанарията са със 
съхранена материална и образна автентичност 
във висока степен. Намесите са частично обра­
тими. Затварянето на притвора, обособяването на 
параклис в северозападната му част, частичните 
ремонти по покривната конструкция и корниза 
не нарушават първообраза на храма.
Обектът се явява доминанта в средата, в която 
е изграден, със своята камбанария, която се изви­
сява над нискоетажното жилищно строителство.
Изключително богатата национално значи­
ма история на храмовия ансамбъл през ХІХ и 
началото на ХХ век е неделима част от общата 
познавателна стойност на недвижимата културна 
ценност, която притежава висок потенциал за 
развитие.
Църквата „Свети Никола“ е емблематична 
сграда както за града, така и за творчеството 
на Кольо Фичето. Тя е известна като първата, 
в която той взема участие и получава звание­
то „майстор“. Освен с чисто религиозните си 
функции храм „Свети Никола“ е известен и като 
просветен център, в който обучението се извърш­
ва на български език. В храма служат едни от 
най-изявените борци за църковна независимост 
духовници.
Настоящата заповед да се впише в Нацио­
налния публичен регистър на недвижимите 
културни ценности към Националния институт 
за недвижимо културно наследство.
Пълният текстови и графичен материал за 
обекта по т. 1, приложение към настоящата запо­
вед, се съхранява в Националния документален 
архив на Националния институт за недвижимо 
културно наследство. Достъпът до него се осъ­
ществява чрез регистъра по чл. 68 от ЗКН към 
Националния институт за недвижимо културно 
наследство.
Настоящата заповед да се обнародва в „Дър­
жавен вестник“ съгласно чл. 65, ал. 2 от ЗКН.
На основание чл. 61, ал. 1 от Административ­
нопроцесуалния кодекс (АПК) заповедта да се 
съобщи по реда на чл. 18а от АПК на Църковното 
настоятелство при храм „Свети Никола“ с адрес: 
гр. Велико Търново, ул. Въстаническа № 43, Об­
щина Велико Търново, и чрез публикуването є 
на интернет страницата на Министерството на 
културата.
Заповедта може да се обжалва по реда на 
АПК пред Административния съд – София-град, 
в 14-дневен срок от съобщението за издаването є 
съ­гласно чл. 63 от Закона за културното наследство.
За министър:
Ч. Георгиев
4186